钦定古今图书集成/历象汇编/历法典/第067卷 > 图
## 钦定古今图书集成/历象汇编/历法典/第067卷 > 图

图说甲为心丙乙戊木星之道丙为最高冲从丙取丙乙辛丁各如引数之弧〈馀六十七度十二分〉庚戊其倍，作戊甲线，先用戊丁乙形，有乙丁丁戊两边。〈小轮两半径〉及戊丁乙角，〈引数丙乙弧之倍〉求戊乙边，得一，一五九二。又求戊乙丁角，得十度五十五分

五十秒。次戊甲乙形，有戊乙边。〈上推〉有戊、乙、甲、角。〈戊乙
丁角加与丁乙辛角之馀〉为七十八度七分四十秒，《甲乙》为全数。
求戊甲边，得九八五四六二。〈全数为百万〉先以表算木星
距冬至为三十度二十分，减去均数引数，未满半周，
故得星纪宫二十五度十三分二十秒，乃均圈心之
经度。于所测度较为十一度十七分二十秒，即次均
数也。时太阳视行躔寿星宫十五度十七分，以到
均圈心少九十九度五十六分五十秒。次引数乃木
星未完年圈之度数。此次引数生次均数十一度。